จัดกลยุทธ์เด็ดวันนี้! โบรกฯ ชู 13 หุ้นน่าลงทุนมีปัจจัยหนุน
จัดกลยุทธ์เด็ดวันนี้! โบรกฯ ชู 13 หุ้นน่าลงทุนมีปัจจัยหนุน นำโดย ASIAN ORI EA IHL CBG BR JMT RS GCAP TTA PSL BCH และ VIBHA
28 ส.ค. 2560

บล.กรุงศรี ระบุว่า คาด SET จะเคลื่อนไหวผันผวนในกรอบจำกัด หุ้นกลุ่มพลังงานน่าจะมีแรงขายจากราคาน้ำมันดิบกลับมาร่วงแรง เนื่องจากประเทศสมาชิกกลุ่ม OPEC ไม่ค่อยให้ความร่วมมือในการลดกำลังการผลิต อย่างไรก็ตามคาดว่าหุ้นกลุ่มธนาคารจะเข้ามาช่วยประคองดัชนีเนื่องจากสัปดาห์นี้กลุ่มธนาคารจะทยอยประกาศจ่ายปันผลระหว่างกาล
โดยคาดว่าธนาคารแต่ละแห่งจะจ่ายปันผลในอัตราเดียวกับปีที่ผ่านมาและน่าจะประกาศในช่วงเวลาเดียวกัน อาทิ SCB น่าจะประกาศจ่ายปันผลระหว่างกาลในวันที่ 23 ส.ค. (XD 1.5บาท),KBANK, BBL, และ KKP น่าจะประกาศจ่ายปันผลในวันที่ 25 ส.ค. XD ประมาณ 0.5, 2 และ 2 บาท ตามลำดับ
ด้านกลยุทธ์การลงทุนวันนี้ แนะนำ Selective buy หุ้นที่ปัจจัยบวกเฉพาะตัว เช่น ผลประกอบการไตรมาส 2/60 ออกมาดี และ มีแนวโน้มดีต่อเนื่องในไตรมาสถัดไป อาทิ ASIAN ORI EA IHL CBG BR JMT RS GCAP ขณะที่แนะนำเก็งกำไรกลุ่มเดินเรือ อาทิ TTA PSL จากดัชนีค่าระวางเรือ BDI ยืนเหนือระดับ Breakeven ของธุรกิจที่ระดับ 1,200 จุด, และกลุ่มโรงพยาบาล BCH และ VIBHA เนื่องจากไตรมาส 3 เป็น High season ของธุรกิจ